Täna muuseumis Tulemas Toimunud Virtuaaltuurid
#000001
Järjekord. Üks episood Tartu fotoloost
#000008
Ammendamatu agul. Tartu puitarhitektuur kunstis
#000009
Kujuta pilti! Illustratsioone Tartmusi kogust
#000010
Naise kujutamine 1920.–1980. aastate Eesti skulptuuris 01.02 Poola fotoajaloolase Adam Mazuri loeng „Anti-Venus. Tänapäeva kehafotod“ 02.02 kell 18.00 Kujuta pilti! Liisa Kruusmägi joonistamise töötuba 04.02 kell 14.00 Kooliõpilaste kunstikonkurss „Maastik on meie nägu“ 01.05 Viimane kuraatorituur näitusel „Ammendamatu agul. Tartu puitarhitektuur kunstis“ 26.02 kell 13.00
#000011
Naise kujutamine 1920.–1980. aastate Eesti skulptuuris
#000012
Kujuta pilti! Liisa Kruusmägi joonistamise töötuba
#000014
Kooliõpilaste kunstikonkurss „Maastik on meie nägu“
#000015
Viimane kuraatorituur näitusel „Ammendamatu agul. Tartu puitarhitektuur kunstis“
#000016
Alates 26. jaanuarist on Tartu Kunstimuuseumi esimesel korrusel avatud Eve Kase isikunäitus “2 + 2 = ...”. Näitus asetub tõe ja fiktiivsuse piirimaile ning suhestub eelkõige tõejärgsuse fenomeniga, esitades kunstniku lähiaastate silmapaistvamat loomingut. Näitus jääb avatuks 13. maini 2018.
#000018
Mänguliste ja lavastuslike omailmade kaudu uurib Kask praegusele ajale iseloomulikke ühiskondlikke igatsusi, tõekspidamisi ning hirme. Kaske võib näha triksterina, kes kunstilise fiktiivsuse abil mängib ja kavaldab, soovides sel viisil tühistada võimu autoriteeti ning sotsiaalselt kehtivaid diskursuseid. Näituse jaoks on valminud mitu uut kunstiteost, milles kerkivad esile teemad nagu näiteks uuspopulism, poliitiline propaganda ning teadmiste ja võimu suhe.
#000019
Olles elanud nii nõukogudeaegses kui ka iseseisvas Eestis, on Kasel kunstnikuna hea ülevaade kahe erineva poliitilise režiimi toimimisest. Nii vaatleb ta ühtlasi Nõukogude aega ühe tõejärgse ühiskonna näitena, uurides, millised toonase ühiskonna mehhanismid on üle kandunud Eesti praegusesse sotsiaalpoliitilisse olukorda. Kaske huvitab eelkõige kaasaegne info- ja meediaruum ning selle võime kujundada igapäevaselt meie ühiskondlikke väärtuseid. Luues ruumilise keskkonna, mis peegeldab nn tõejärgset ajastut, uurib Kask, kuidas võiksime tõlgendada seda fenomeni praeguses ühiskondlikus situatsioonis. Millised on tõejärgsuse kui nähtuse ilmingud ja tagajärjed? Kas seda võiks näha ka produktiivsena?
#000020
Eve Kask kasutab oma loomingus peamiste vahenditena huumorit ja fiktsiooni. Olles omandanud hariduse 1984. aastal ENSV Riiklikus Kunstiinstituudis raamatugraafika erialal, paelub Kaske sageli raamatuformaat ning tekstiline lähenemine, lisaks leiab tema viimaste aastate loomingust ka graafikat, fotot ja ruumiinstallatsioone.
#000021
Näitust saadab tutvustav trükis. Lisaks ilmub Eve Kase autoriraamat „EE Eesti edulugu“, mis avab laiemalt näitusel esitatud teemasid, sidudes sotsrealistlikku propagandistlikku pildikeelt kaasajaga ning luues paralleele nõukogulike visuaalide ja Eesti kaasaegse meedia- ja inforuumi vahel. Raamat on müügil Tartu Kunstimuuseumi muuseumipoes.
#000022
Näitusega käib käsikäes ka haridusprogramm erinevatele vanusegruppidele ja kooliastmetele. Rohkem infot: Kristel Sibul, kristel@tartmus.ee, tel 5881 7801.
#000023